ZAPISNIK

3. sjednice Vijeća Mjesnog odbora Miroševec

održane 24. kolovoza 2021. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Mario Lucić i Krešimir Huzek

NENAZOČAN: Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 2. sjednice održane 01. srpnja 2021.

Na prijedlog predsjednice, Vijeće prihvaća dopunu dnevnog reda, te jednoglasno utvrđuje

DNEVNI RED

Prijedlozi Vijeća Mjesnog odbora Miroševec za Program građenja komunalne infrastrukture na području Grada Zagreba u 2022 – donošenje zaključka;

Prijedlozi Vijeća Mjesnog odbora Miroševec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. - donošenje zaključka;

Prijedlog prioriteta ulica za Izvedbeni program Zimske službe 2021/22. - donošenje zaključka;

Prijedlog lokacija za postavljanje spremnika za sol – donošenje zaključka;

Prijedlog za priključak na sustav odvodnje u ulici Slanovečka c. 178 a - donošenje zaključka;

Prijedlog za postavljanje nadstrešnice na autobusnom stajalištu na Miroševečkoj cesti 222 – donošenje zaključka;

Prijedlog za postavljanje linijske rešetke u ulici Čepini kod kbr.12 – donošenje zaključka;

Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – davanje mišljenja;

Prijedlog odluke o izmjenama i dopunama Odluke o davanju u zakup i na drugo korištenje površina javne namjene – davanje mišljenja;

Prijedlog zaključka o podizanju spomenika slovenskom pjesniku dr. Francu Prešernu – davanje mišljenja;

Pitanja, prijedlozi i obavijesti

AD 1. Prijedlozi Vijeća Mjesnog odbora Miroševec za Program građenja komunalne infrastrukture na području Grada Zagreba u 2022.

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se u Program građenja komunalne infrastrukture na području Grada Zagreba 2022. uvrstiti izvođenje sljedećih radova:

rekonstrukcija nogostupa na Miroševečkoj cesti od kbr. 143 do kbr. 157

gradnja nogostupa na Miroševečkj cesti od Dječjeg vrtića Potočić do ulice Cuglini

proširenje mosta u ulici Žigulići

proširenje mosta u ulici Beđići kod kbr. 63C

AD 2. Prijedlozi Vijeća Mjesnog odbora Miroševec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. uvrstiti izvođenje sljedećih radova:

javna rasvjeta u ulici Kurekov breg III odv.

javna rasvjeta u Slanovečkom odv.

javna rasvjeta u ulici Čepini od kbr.22

javna rasvjeta u Mrnjakima od kbr.13 do Glibočec (k.č.1262)

Mladina (k.č. 37) – makadam

Čepini put (k.č. 330) iza kbr.7 – poravnati i nasipati

Ravenec- makadam

Mrnjaki od kbr.13 do Glibočec -nasipavanje ( k.č.1234)

Kurekov breg III odv.- nasipavanje

Vrbanići od kbr. 23- nasipavanje

Miroševečka cesta od kbr. 113 do Mrnjaka ( k.č.2972) uređenje

Vrbanići I odv. kbr. 13 do Mrnjaki kbr. 13- nasipavanje

- Dječji vrtić Potočić (uređenje dvorišta vrtića)

AD 3. Prijedlog prioriteta ulica za Izvedbeni program Zimske službe 2021/22.

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Vijeće Mjesnog odbora Miroševec predlaže da se čiste sve asfaltirane i neasfaltirane ulice u kojima žive građani na području Mjesnog odbora Miroševec, a sljedeće ulice kao prioritet za Izvedeni program Zimske službe 2021./22.:

Miroševečka cesta

Žigulići

Ravenec

Kurekov breg

Vrbanići

Beđići

Mrnjaki

Čepini

Slanovečka cesta

Vijeće predlaže čišćenje ulice Beđići, posebno od kbr.25 do kbr. 25 a i 25 b, od kbr. 49 do kbr. 57 i od kbr. 57 c do kbr. 63 a.

AD 4. Prijedlog lokacija za postavljanje spremnika za sol

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se spremnike za sol postaviti na slijedećim lokacijama:

- Miroševečka cesta kod kbr.101 (kod dječjeg parkića)

- Miroševečka c. 131 (kod objekta Mjesnog odbora Miroševec)

- Miroševečka cesta nasuprot kbr.218

AD 5. Prijedlog za priključak na sustav odvodnje u ulici Slanovečka c. 178 a

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se gradnja sustava odvodnje do Slanovečke ceste kod kbr. 178a te će se navedeno staviti kao prijedlog prioriteta Vijeća Mjesnog odbora Miroševec za Plan komunalnih aktivnosti u 2022.

AD 6. Prijedlog za postavljanje nadstrešnice na autobusnom stajalištu na Miroševečkoj cesti kod kbr. 222

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se postavljanje nadstrešnice na autobusnom stajalištu na Miroševečkoj cesti, nasuprot kbr.222.

AD 7. Prijedlog za postavljanje linijske rešetke u ulici Čepini kod kbr.12

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se postavljanje linijske rešetke u ulici Čepini kod kbr.12.

Gore navedeno predlaže se kako bi se spriječilo izlijevanje oborinskih voda kod obiteljske kuće koja se nalazi na navedenoj adresi.

AD 8. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Daje se negativno mišljenje.

Obrazloženje:

Vijeće Mjesnog odbora Miroševec je PROTIV ove Odluke, obzirom na obujam posla svih članova Vijeća te nema osnove za smanjenje naknade. Smatramo da će eventualno donošenje izmjene navedene Odluke dovesti do nezainteresiranosti članova Vijeća za rad u istome.

AD 9. Prijedlog odluke o izmjenama i dopunama Odluke o davanju u zakup i na drugo korištenje površina javne namjene

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Daje se pozitivno mišljenje.

AD 10. Prijedlog zaključka o podizanju spomenika slovenskom pjesniku dr. Francu Prešernu

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Daje se negativno mišljenje.

Obrazloženje:

Vijeće je jednoglasno PROTIV ove Odluke budući se trenutno rebalansom zaustavljaju radovi koji su trebali biti odrađeni u tekućoj godini, domovi razrušeni zagrebačkim potresom nisu obnovljeni, a građani su primorani živjeti u stambenim kontejnerima. Zbog svega navedenog smatramo da podizanje spomenika nije gorući i žurni problem.

Završeno u 21,00 sati.

KLASA:026-02/21-002/1424

URBROJ:251-06-11-510-21-2

U Zagrebu, 24. kolovoza 2021.

Zapisnik sastavila: Dijana Bačani Predsjednica Vijeća

Mjesnog odbora Miroševec

Dijana Bačani